  Туспуктэм: Руслан Нуриахметов Майя Бывальцева 2022-тӥ арын куарусёнэ Удмуртиын «Сазь атай – шудо пиналъёс» («Трезвый отец – счастливые дети») ӵектосэз быдэсъяны кутскыны малпало. Программаез элькунысь наркологи диспансерысь ӧнеричос дасязы. Со сярысь улосвыл кивалтэтлэн тӧроезлэн воштӥсез Эльвира Пинчук Телеграм-каналаз ивортӥз. Ӵектослэн ужпумез – алкогозизмен курадӟись атайёслы улон сямъёссэс воштыны мылкыд сётон. Мылкыд карись воргоронъёсын нимаз но семьянызы ӵош эмчиос, психилогъёс, мер ужасьёс пумиськылозы, дорын но стационарын эмъян, эм но мерлык реабилитаци радъялозы. Программаез эскерон вылысь Алнаш, Вавож, Глаз, Дэри, Каракулино но Шаркан ёросъёсын ужаны кутскыны чаклало. Удмуртиысь наркологи ёзэс ивортэмъя, элькунамы 16 сюрслэсь трос адями курытсэ юонэн висе. Висён туж каллен кулэсме – 5 арскын 10 процентлы гинэ, нош Россиын шорлыдын – ог 20 процентлы. Ар кутсконысен улосвылын кудӟытӥсь юонъёсын шугмон 125 учыръёс пусъемын, котькуд кыкетӥез адямиез быронэ вуттӥз. Тросэзгес шуге-леке шедемъёс – пиосмуртъёс, соин ик ӵектосэз атайёслы но семьялы сӥзьыны малпазы. Нялтас вераса, 70 процентэз выемъёс но юэменызы сэрен быризы.  Тегъёс: Удмуртия тазалыкезутён кудӟытӥсьюонъёс  